**Predstavitev Mreže za deinstitucionalizacijo (MDI) v Novem mestu**

**v sredo, 25. 3. 2015, ob 15. uri,**

**v prostorih Regijskega NVO centra (Glavni trg 9, 2. nadstropje, Novo mesto)**

**Organizatorji: Mreža za deinstitucionalizacijo (MDI) in Regijski NVO center**

**Vse nevladne organizacije in posamezniki vabljeni na predstavitev Mreže za deinstitucionalizacijo (MDI), ki združuje organizacije iz socialnega varstva in deluje na področju ustvarjanja pogojev za prehod iz institucionalnega varstva in drugih podobnih oblik nastanitev v življenje v skupnosti. Na srečanju bodo med drugim na konkretnih primerih prikazali dobre prakse s področja deinstitucionalizacije in odgovorili na vprašanja, kakšne prednosti prinaša sodelovanje v mreži.**

MDI je mreža organizacij s področja socialnega varstva, ki izvajajo storitve v skupnosti. Vključene članice v mreži so zagovornice deinstitucionalizacije (DI) t. j. političnega in družbenega procesa, ki omogoča prehod iz institucionalnega varstva in drugih podobnih oblik nastanitev v življenje v skupnosti. DI je dosegljiva takrat, ko ima oseba, ki živi v instituciji možnost, da postane polnopraven državljan in prevzame nadzor nad svojim življenjem.

**Cilj mreže je združiti NVO, ki se ukvarjajo z DI, izboljšati njihov položaj v procesih DI, okrepiti njihove vire in znanja ter povečati njihovo vlogo in vpliv na sam razvoj DI. Med seboj povezane organizacije so namreč močnejše pri doseganju skupnih ciljev ter učinkovitejše pri boju proti diskriminaciji in neenakopravnosti.**

**Vaše sogovornice bodo predstavnice mreže Klaudija Poropat, vodja projekta MDI, in Anja Sterle, strokovna sodelavka na projektu MDI.**

**Več informacij** o Mreži za deinstitucionalizacijo na povezavi: <http://www.za-mdi.si>

**Obvezne prijave** na srečanje zbiramo do ponedeljka, 23. 3. 2015 na povezavi: <http://www.nevladnik.info/si/dogodki/?id=12567>

Veselimo se srečanja z vami!

Mreža za deinstitucionalizacijo

Regionalno stičišče NVO JV Slovenije